
REPUBLIKA HRVATSKA
VARAŽDINSKA ŽUPANIJA
OPĆINA TRNOVEC BARTOLOVEČKI
Povjerenstvo za procjenu
šteta od prirodnih nepogoda
 
KLASA: 320-01/26-01/13
URBROJ: 2186-29-02-26-4
Trnovec, 30. rujan 2026.  
 

JAVNI POZIV
ZA PRIJAVU ŠTETE NASTALE USLIJED PRIRODNE NEPOGODE SUŠE
NA PODRUČJU OPĆINE TRNOVEC BARTOLOVEČKI


I.
Župan Varaždinske županije donio je dana 30. rujna 2026. godine Odluku o proglašenju prirodne nepogode zbog suše (KLASA: 920-02/26-03/2, URBROJ: 2186-02/1-26-15) za područje Gradova: Varaždina i Lepoglava i Općine: Cestica, Maruševec, Vidovec, Bednja, Klenovnik, Mali Bukovec, Veliki Bukovec i Trnovec Bartolovečki, zbog vremenskih nepogoda uzrokovanih sušom koja je nanijela velike materijalne štete na poljoprivredi tijekom lipnja, srpnja i kolovoza, a čija je posljedica oštećenje i očekivano značajno umanjenje ovogodišnjeg uroda poljoprivrednih kultura.

II.
Prijavu štete nastale uslijed prirodne nepogode suše na području Općine Trnovec Bartolovečki mogu podnijeti isključivo poljoprivrednici upisani u Upisnik poljoprivrednika ili Upisnik obiteljskih poljoprivrednih gospodarstava. 
Poljoprivrednim gospodarstvom podrazumijeva se samoopskrbno obiteljsko poljoprivredno gospodarstvo (SOPG) i obiteljsko poljoprivredno gospodarstvo (OPG).
III.
Dokumentacija potrebna za prijavu štete od suše:

· popunjeni Obrazac PN;
· preslika Zahtjeva OPG-a za izravna plaćanja za 2026. godinu (AGRONET) ili preslika posjedovnog lista/zk izvatka ili ugovora o najmu za prijavljenu oštećenu imovinu;
· broj tekućeg ili žiro računa prijavitelja na koji će se izvršiti isplata u slučaju odobravanja štete;

U Obrazac PN obavezno se za imovinu na kojoj je nastala šteta unose svi brojevi katastarskih čestica zasijane kulture na svakoj od čestica, te se površina zasijane kulture iskazuje u hektarima. 
Podaci za dugogodišnje nasade iskazuju se u broju stabala.
Prijave štete podnose se prema katastarskoj općini na čijem je području nastala šteta. 

IV.
Potpune i čitko ispunjene te ovjerene prijave na propisanom obrascu PN, podnose se:
-  osobno u Jedinstveni upravni odjel u Trnovcu, Bartolovečka ulica 76, radnim danom prema utvrđenom radnom vremenu ili
- putem maila na pisarnica@trnovec-bartolovecki.hr 

Prijave šteta primaju se zaključno do 08. listopada 2026. godine (četvrtak).

